CELEX: 62013CN0355
Language: fi
Date: 2013-06-27 00:00:00
Title: Asia C-355/13: Ennakkoratkaisupyyntö, jonka Commissione Tributaria Regionale dell'Umbria (Italia) on esittänyt 27.6.2013 — Umbra Packaging srl v. Agenzia delle Entrate — Direzione Provinciale di Perugia

7.9.2013   
            
            
               FI
            
            
               Euroopan unionin virallinen lehti
            
            
               C 260/27
            
         Ennakkoratkaisupyyntö, jonka Commissione Tributaria Regionale dell'Umbria (Italia) on esittänyt 27.6.2013 — Umbra Packaging srl v. Agenzia delle Entrate — Direzione Provinciale di Perugia
   (Asia C-355/13)
   2013/C 260/49
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Commissione Tributaria Regionale dell'Umbria
   
      Pääasian asianosaiset
   
   
      Kantaja: Umbra Packaging srl
   
      Vastaaja: Agenzia delle Entrate — Direzione Provinciale di Perugia
   
      Ennakkoratkaisukysymykset
   
   
               1)
            
            
               Onko asetuksen N:o 259/2003 160 §, johon hallituksen asettama lupamaksu perustuu tasavallan presidentin asetuksen N:o 642/1972 21 §:ssä säädetyn tariffin mukaisesti, yhteensopiva direktiivin 20/2002/EY (1), jolla suljetaan vapautetuilla viestintämarkkinoilla pois hallintoviranomaisten valta, johon palvelun käyttäjältä peritty maksu perustuu, 3 artiklan kanssa?
            
         
               2)
            
            
               Onko ministerin asetuksen N:o 33/1990 3 §:n 2 momentti, johon viitataan presidentin asetukseen N:o 642/1972 liitetyn tariffin 21 §:ssä, sellaisena kuin se on muutettuna asetuksen N:o 151/1991 3 §:llä, yhteensopiva vapaan kilpailun järjestelmän ja perustamissopimuksen 102 artiklaan sisältyvän kiellon soveltaa kaupallisissa suhteissa erilaisia ehtoja samankaltaisiin suorituksiin kanssa?
            
         
               3)
            
            
               Onko se, että hallituksen asettamassa lupamaksussa kotitalouksilta ja yrityksiltä peritään julkisista palveluista erisuuruinen maksu, ja se, että lupamaksua sovelletaan pelkästään liittymäsopimuksiin eikä ennakolta maksettavaan palveluun, yhteensopivaa kohtuullisuuden ja järkevyyden arviointiperusteiden kanssa, eikä estä kilpailua markkinoilla?
            
         
      (1)  Sähköisiä viestintäverkkoja ja -palveluja koskevista valtuutuksista 7.3.2002 annettu Euroopan parlamentin ja neuvoston direktiivi 2002/20/EY (valtuutusdirektiivi) (EYVL L 108, s. 21).